Szétmarcangolt nyulak, tyúkok
Három kutya garázdálkodik a fertõszentmiklósi tyúkólakban, nyúlketrecekben. Õse Gáborék portáján az ebek okozta kár elérheti a százezer forintot is.
Psze Gábor elkeseredett ember. Sajnálja aprójószágait, amelyeket kutyák téptek szét. Azt mondja, napokig tehetetlen volt a kertjébe a drótkerítésen keresztül beszökõ és az ólakban garázdálkodó kutyákkal szemben, de kedden „befogta" õket. Még most is a disznóólban õrzi.

Harminc tyúk veszett oda
– Az elmúlt héten, péntekre virradóra vettem észre, hogy valami nincs rendben, mert aznap harminc tyúkot, egy jércét és egy anyanyulat öltek meg a kutyák – mondja dühödten. – Délelõtt bejelentettem a rendõrségen, délu tán kijöttek, de azt mondták, amíg nincsenek meg az ebek, addig nem tudnak semmit sem tenni. Hétfõ reggel ismét szétmarcangoltak egy nyulat. Ezt követõen a többit bevittem a régi disznóólba, még védettebb helyre, de hiába.
Kedden reggel ugyanis valami gyanús lett. Esett az esõ, az asszony még mondta is, ne menjek ki, de nem hallgattam rá. A disznóólon egy kis ajtó volt, hogy szellõzzön, valószínûleg azon ugrottak be a kutyák. Elõször csak egyet vettem észre. Nekem akart ugrani, de egy kapával ráütöttem. Csak utána vettem észre a másik kettõt, de már hiába. Tizenegy nyúl már döglött volt. Ezeket a bizonyíték kedvéért eddig nem földeltem el.

rendõrséghez fordult
Psze Gábor ismét a rendõrséghez fordult. Jegyzõkönyv készült. A polgármesteri hivatalban segítettek kideríteni a kutyák tulajdonosát, egy idõs asszonyt.
– Elismerte, hogy az övé mind a három, sõt hajlandó kifizetni a káromat – folytatta a fertõszentmiklósi gazda. – A kutyák azonban addig itt maradnak nálam. A sorsuk bizonyára az lesz, hogy elaltatják õket, mert a tulajdonosuk lemondott róluk, már csak a papírt kell aláírnia, aztán jöhet az állatorvos. A károm – akárhogy számolom – elérheti a százezer forintot is.

A szomszédnál is jártak kutyák
Miközben beszélgetünk, az egyik közeli szomszéd toppan be. Tanácsért jött, mert hétfõn hajnalban nála is jártak kutyák. Gergácz Kálmán vesztesége ugyan kisebb, tizenöt nyúl és egy tyúk szerepel a szétmarcangolt állatok listáján, de õ is szeretné, ha megtérülne kára.
A két gazda állítja, tehetetlenek az esetleges újabb támadásokkal szemben, mert hiába van drótkerítés, sõt, téglából készült ól, a dühödt, éhes kutyák nem ismernek lehetetlent.